
แนวทางการดำเนินงานคัดสรรกิจกรรมพัฒนาชุมชนดีเด่น ประจำปี 2563 เพิ่มเติมสิ่งที่ส่งมาด้วย


**************

วัตถุประสงค์
	1.	เพื่อคัดสรรกิจกรรมพัฒนาชุมชนดีเด่นระดับจังหวัด สำหรับเข้ารับพระราชทานโล่รางวัลเพื่อเชิดชูเกียรติ รวมทั้งเข้าเฝ้าทูลละอองพระบาท สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
	2.	เพื่อสร้างขวัญและกำลังใจให้แก่ผู้นำชุมชน
	3.	เพื่อจัดการความรู้ รวมทั้งสร้างเครือข่ายการเรียนรู้ในกระบวนการบริหารจัดการชุมชน
กลุ่มเป้าหมาย
	1.	หมู่บ้านเศรษฐกิจพอเพียง “อยู่เย็น เป็นสุข” : รางวัลโล่พระราชทานสมเด็จพระกนิษฐาธิราชเจ้า 
กรมสมเด็จพระเทพรัตนราชสุดา ฯ สยามบรมราชกุมารี  จำนวน 76 รางวัล
	2.	ผู้นำอาสาพัฒนาชุมชน (ผู้นำ อช.) : รางวัล “สิงห์ทอง”  จำนวน 152 รางวัล
	3.	องค์กรชุมชนแกนหลักสำคัญในการพัฒนาหมู่บ้าน : รางวัล “สิงห์ทอง”  จำนวน 76 รางวัล
	4.	ศูนย์ประสานงานองค์การชุมชนระดับตำบล  (ศอช.ต.) : รางวัล “สิงห์ทอง”  จำนวน 76 รางวัล
	5.	ครัวเรือนสัมมาชีพชุมชนตัวอย่างระดับภาค : รางวัล “สิงห์ทอง” จำนวน 12 รางวัล (4 ภาค ๆ ละ 3 รางวัล)
วิธีการดำเนินงาน
	1.	สำนักงานพัฒนาชุมชนจังหวัด
		1.1	ศึกษารายละเอียดแนวทางการคัดสรรกิจกรรมพัฒนาชุมชนดีเด่นระดับจังหวัด ทั้ง 5 ประเภท 
ตามแนวทางที่กรมการพัฒนาชุมชนกำหนด 
		1.2	แต่งตั้งคณะกรรมการ
			จังหวัดดำเนินการสรรหาบุคคลเพื่อแต่งตั้งเป็นคณะกรรมการคัดสรรกิจกรรมพัฒนาชุมชนดีเด่นระดับจังหวัด ประเภท ให้ผ่านการรับรัฒนากิจกรรมทั้ง 4 ประเภท ให้ผ่านการรับนองมาตรฐานการพัฒนาชุมชน (มชช.)ำหนดการตรวจเยี่ยมน จะมีการโอนเงินงบประประกอบด้วย
			-	ส่วนราชการ/หน่วยงานรัฐวิสาหกิจ/ผู้แทนภาคประชาชน (ผู้นำหมู่บ้าน/กิจกรรมพัฒนาชุมชนดีเด่นในปีที่ผ่านมา) หรือผู้ทรงคุณวุฒิในสาขาต่าง ๆ เป็นต้น หรืออาจแต่งตั้งคณะทำงานเพื่อพิจารณากลั่นกรองฯ 
ให้เหลือจำนวนหนึ่งก่อน แล้วเสนอคณะกรรมการฯ พิจารณาตัดสินอีกครั้งหนึ่งตามที่จังหวัดเห็นว่าเหมาะสม 
ทั้งนี้ ควรแจ้งให้ทุกอำเภอทราบล่วงหน้าด้วย 
		-	สำหรับการคัดสรรครัวเรือนสัมมาชีพชุมชนตัวอย่างระดับภาค ให้พิจารณาแต่งตั้งคณะกรรมการพัฒนาสตรีจังหวัด (กพสจ.) ร่วมเป็นกรรมการพิจารณาคัดเลือกครัวเรือนสัมมาชีพตัวอย่างตามเกณฑ์การประเมิน
ที่กำหนด จังหวัดละ 1 ครัวเรือน 
	1.3	ประชุมคณะกรรมการ 
		จังหวัดจัดประชุมคณะกรรมการคัดสรรกิจกรรมพัฒนาชุมชนดีเด่นระดับจังหวัด เพื่อร่วมกันจัดทำแผนดำเนินงาน กำหนดการตรวจเยี่ยม และหลักเกณฑ์ในการคัดสรรฯ ตามแนวทางที่กรมการพัฒนาชุมชนกำหนด โดยแบ่งออกเป็น 5 ประเภท ดังนี้
	1)	หมู่บ้านเศรษฐกิจพอเพียง “อยู่เย็น เป็นสุข” ดีเด่นระดับจังหวัด ให้พิจารณาคัดเลือกจาก
    		1.1)	หมู่บ้านที่ได้รับงบประมาณสนับสนุนจากกรมการพัฒนาชุมชน และจังหวัดได้ประกาศเป็นหมู่บ้านเศรษฐกิจพอเพียงต้นแบบที่กรมการพัฒนาชุมชนสนับสนุนเป็นอันดับแรก (ก่อนปี 2563) หรือหมู่บ้านที่หน่วยงานอื่น ๆ สนับสนุนการพัฒนาตามหลักปรัชญาของเศรษฐกิจพอเพียงอย่างต่อเนื่อง โดยต้องผ่าน
การประเมินตัวชี้วัดหมู่บ้านเศรษฐกิจพอเพียงต้นแบบของกรมการพัฒนาชุมชน
/1.2) มีกิจกรรม...
		1.2)	มีกิจกรรมที่ส่งเสริมให้ประชาชนในหมู่บ้านมีวิถีชีวิตเศรษฐกิจพอเพียงที่เป็นรูปธรรม โดยเฉพาะการขับเคลื่อนตามแนวทางกิจกรรม 3 สร้าง คือ สร้างความมั่นคงทางอาหาร สร้างสิ่งแวดล้อมให้ยั่งยืน และสร้างภูมิคุ้มกันทางสังคม โดยต้องปรากฎผลเป็นรูปธรรมชัดเจน
		1.3)	มีกิจกรรมที่ส่งเสริมการสร้างสัมมาชีพชุมชนที่เป็นรูปธรรมและสามารถต่อยอดได้ เช่น 
การยกระดับรายได้ของครัวเรือนเป้าหมาย มีกลุ่มอาชีพเพิ่มขึ้น สามารถพัฒนาเป็นกลุ่มผู้ผลิต ผู้ประกอบการ OTOP 
หรือสามารถเชื่อมโยงกับบริษัท ประชารัฐรักสามัคคีจังหวัด (วิสาหกิจเพื่อสังคม) จำกัด ได้
		1.4)	เป็นหมู่บ้านที่สามารถเป็นต้นแบบในการบริหารจัดการชุมชนเพื่อพึ่งตนเองได้ โดยคน
ในชุมชนมีส่วนร่วมในการบริหารจัดการ
		1.5)	หมู่บ้านที่เคยได้รับรางวัลดีเด่นแล้ว ให้คงรักษาสถานะดีเด่นไว้เป็นเวลา 5 ปี จึงจะมีสิทธิ์เข้ารับการคัดเลือกในระดับจังหวัดได้อีก
		1.6)	เป็นหมู่บ้านที่ผ่านการรับรองตามระบบมาตรฐานการพัฒนาชุมชน (มชช.) แล้ว
		1.7)	จังหวัดสามารถกำหนดหลักเกณฑ์การคัดสรรเพิ่มเติมได้ตามความเหมาะสม โดยพิจารณา
ให้สอดคล้องกับแนวทางการคัดเลือกหมู่บ้านเศรษฐกิจพอเพียงต้นแบบ และพิจารณาให้ครอบคลุมการดำเนินกิจกรรมพัฒนาชุมชนด้านต่าง ๆ รวมทั้งการส่งเสริมการสร้างสัมมาชีพชุมชน ตลอดจนมีการใช้ข้อมูลสารสนเทศในการจัดทำแผนชุมชนได้อย่างเหมาะสม รวมถึงพิจารณาจากกิจกรรมตามยุทธศาสตร์ของกลุ่มจังหวัด ยุทธศาสตร์ของจังหวัดหรือกิจกรรมตามนโยบายของหน่วยงานราชการต่าง ๆ โดยจังหวัดสามารถกำหนดองค์ประกอบหรือตัวชี้วัดหลัก - ย่อย เพิ่มเติม หรือปรับปรุงได้ตามความเหมาะสม พร้อมทั้งให้ค่าคะแนนให้ครอบคลุมทุกมิติ 
	2)	ประเภทผู้นำอาสาพัฒนาชุมชน (ผู้นำ อช.)  ให้พิจารณาคัดเลือกจาก
		2.1)	ต้องเป็นผู้นำอาสาพัฒนาชุมชน (ผู้นำ อช.) ที่เป็นแกนนำในการพัฒนาหมู่บ้าน ตำบล 
โดยเป็นผู้ริเริ่ม สร้างสรรค์ ประสานงาน และดำเนินการพัฒนาร่วมกับชาวบ้าน และสนับสนุนการปฏิบัติงานของเจ้าหน้าที่พัฒนาชุมชน เพื่อให้การพัฒนาหมู่บ้านตำบล บรรลุเป้าหมายอย่างมีประสิทธิภาพ มีการทำงานโดดเด่นเป็นที่ยอมรับของสังคม แยกเป็น ชาย 1 คน หญิง 1 คน 
		2.2)	มีบทบาทตามภารกิจหลักของผู้นำอาสาพัฒนาชุมชน (ผู้นำ อช.) ตามแนวทางการส่งเสริมโดยกรมการพัฒนาชุมชน และต้องมีหน้าที่ปฏิบัติงานในหมู่บ้านที่ได้รับการคัดเลือก ตามระเบียบกระทรวงมหาดไทย ว่าด้วยการอาสาพัฒนาชุมชน ปี 2547 (ข้อ 16) 
		2.3)	มีการปฏิบัติและการเข้าไปมีส่วนร่วมขับเคลื่อนการพัฒนาหมู่บ้านและชุมชนท้องถิ่นตามหลักปรัชญาของเศรษฐกิจพอเพียงของกรมการพัฒนาชุมชน ตามหลักกิจกรรม 3 สร้าง คือ สร้างความมั่นคง
ทางอาหาร สร้างสิ่งแวดล้อมให้ยั่งยืน และสร้างภูมิคุ้มกันทางสังคม ที่เป็นรูปธรรม
		2.4)	ผู้นำอาสาพัฒนาชุมชน (ผู้นำ อช.) ที่เคยได้รับรางวัลดีเด่นแล้ว ให้คงรักษาสถานะดีเด่น
ไว้เป็นเวลา 5 ปี  จึงจะมีสิทธิ์เข้ารับการคัดเลือกในระดับจังหวัดได้อีก
		2.5)	เป็นผู้นำอาสาพัฒนาชุมชน (ผู้นำ อช.) ที่ผ่านการรับรองตามระบบมาตรฐานการพัฒนาชุมชน (มชช.) แล้ว
		2.6)	จังหวัดสามารถกำหนดหลักเกณฑ์การคัดสรรเพิ่มเติมได้ตามความเหมาะสม
	3)	ประเภทองค์กรชุมชนแกนหลักสำคัญในการพัฒนาหมู่บ้าน ให้พิจารณาคัดเลือกจาก
   		3.1)	กลุ่ม/องค์กรที่กรมการพัฒนาชุมชนเป็นหน่วยงานหลักในการสนับสนุน เช่น คณะกรรมการพัฒนาสตรีหมู่บ้าน (กพสม.) กลุ่มออมทรัพย์เพื่อการผลิต คณะกรรมการโครงการแก้ไขปัญหาความยากจน (กข.คจ.)  กองทุนแม่ของแผ่นดิน ศูนย์เรียนรู้และขับเคลื่อนปรัชญาของเศรษฐกิจพอเพียง กลุ่มอาชีพ เป็นต้น


/3.2) มีการปฏิบัติ...
		3.2)	มีการปฏิบัติและการเข้าไปมีส่วนร่วมขับเคลื่อนการพัฒนาหมู่บ้านและชุมชนท้องถิ่น
ตามหลักปรัชญาของเศรษฐกิจพอเพียงของกรมการพัฒนาชุมชน ตามหลักกิจกรรม 3 สร้าง คือ สร้างความมั่นคง
ทางอาหาร สร้างสิ่งแวดล้อมให้ยั่งยืน และสร้างภูมิคุ้มกันทางสังคม ที่เป็นรูปธรรม
		3.3)	กลุ่ม/องค์กรที่เคยได้รับรางวัลดีเด่นแล้ว ให้คงรักษาสถานะดีเด่นไว้เป็นเวลา 5 ปี จึงจะมีสิทธิ์เข้ารับการคัดเลือกในระดับจังหวัดได้อีก
		3.4)	เป็นกลุ่ม/องค์กรที่ผ่านการรับรองตามระบบมาตรฐานการพัฒนาชุมชน (มชช.) แล้ว
		3.5)	จังหวัดสามารถกำหนดหลักเกณฑ์การคัดสรรเพิ่มเติมได้ตามความเหมาะสม
	4)	ประเภทศูนย์ประสานงานองค์การชุมชนระดับตำบล  (ศอช.ต.)  ให้พิจารณาคัดเลือกจาก
		4.1)	ศูนย์ประสานงานองค์การชุมชนระดับตำบล (ศอช.ต.) ที่เข้มแข็ง สามารถประสานบูรณาการแผนชุมชนไปสู่การปฏิบัติตามภารกิจศูนย์ประสานงานองค์การชุมชน (ศอช.) ให้เป็นที่ประจักษ์อย่างเป็นรูปธรรม และเป็นแหล่งศึกษาดูงานได้
		4.2)	ผ่านตัวชี้วัดและเกณฑ์การพิจารณาประกอบการจัดระดับการพัฒนาศูนย์ประสานงานองค์การชุมชนระดับตำบล (ศอช.ต.) 5 หมวด 23 ตัวชี้วัด ต้องได้คะแนนรวมอยู่ในระดับ 3 (เข้มแข็ง)
		4.3)	มีการปฏิบัติและการเข้าไปมีส่วนร่วมขับเคลื่อนการพัฒนาหมู่บ้านและชุมชนท้องถิ่น
ตามหลักปรัชญาของเศรษฐกิจพอเพียงของกรมการพัฒนาชุมชน ตามหลักกิจกรรม 3 สร้าง คือ สร้างความมั่นคง
ทางอาหาร สร้างสิ่งแวดล้อมให้ยั่งยืน และสร้างภูมิคุ้มกันทางสังคม ที่เป็นรูปธรรม
		4.4)	ศูนย์ประสานงานองค์การชุมชนระดับตำบล (ศอช.ต.) ที่เคยได้รับรางวัลดีเด่นแล้ว ให้คงรักษาสถานะดีเด่นไว้เป็นเวลา 5 ปี จึงจะมีสิทธิ์เข้ารับการคัดเลือกในระดับจังหวัดได้อีก
		4.5)	เป็นศูนย์ประสานงานองค์การชุมชนระดับตำบล (ศอช.ต.) ที่ผ่านการรับรองตามระบบมาตรฐานการพัฒนาชุมชน (มชช.) แล้ว
		4.6)	จังหวัดสามารถกำหนดหลักเกณฑ์การคัดสรรเพิ่มเติมได้ตามความเหมาะสม 
	5)	ประเภทครัวเรือนสัมมาชีพชุมชนตัวอย่างระดับภาค  ให้พิจารณาคัดเลือกจาก
		5.1)	จังหวัดพิจารณาจัดตั้งคณะทำงานคัดเลือกโดยให้คณะกรรมการสตรีจังหวัด (กพสจ.)
มีบทบาทในการคัดเลือก
		5.2)	เป็นครัวเรือนสัมมาชีพชุมชนตามหลักปรัชญาของเศรษฐกิจพอเพียงในหมู่บ้านเป้าหมายสัมมาชีพชุมชนที่ยังไม่เคยได้รับรางวัลครัวเรือนสัมมาชีพชุมชนตัวอย่างระดับภาค
		5.3)	มีการปฏิบัติและการเข้าไปมีส่วนร่วมขับเคลื่อนการพัฒนาหมู่บ้านและชุมชนท้องถิ่น
ตามหลักปรัชญาของเศรษฐกิจพอเพียงของกรมการพัฒนาชุมชน ตามหลักกิจกรรม 3 สร้าง คือ สร้างความมั่นคง
ทางอาหาร สร้างสิ่งแวดล้อมให้ยั่งยืน และสร้างภูมิคุ้มกันทางสังคม ที่เป็นรูปธรรม
		5.4)	จังหวัดประกาศเป็นครัวเรือนที่ได้รับคัดเลือกตามเกณฑ์ประเมินครัวเรือนสัมมาชีพชุมชนตัวอย่าง ให้เป็นครัวเรือนสัมมาชีพชุมชนตัวอย่างของจังหวัด ๆ ละ 1 ครัวเรือน และส่งรายชื่อให้คณะกรรมการพัฒนาสตรีภาค (กพสภ.) ดำเนินการพิจารณาคัดเลือกตามเกณฑ์ประเมินและประกาศผลการคัดเลือกครัวเรือน
ที่ได้รับคัดเลือกให้เป็นครัวเรือนสัมมาชีพชุมชนตัวอย่างระดับภาค ๆ ละ 3 ครัวเรือน รวม 12 ครัวเรือน ส่งรายชื่อให้กรมฯ ทราบเพื่อรับรางวัล
		5.5)	หัวหน้าหรือสมาชิกของครัวเรือนสัมมาชีพชุมชนต้องผ่านการรับรองตามระบบมาตรฐานการพัฒนาชุมชน (มชช.) แล้ว
		5.6)	จังหวัดสามารถกำหนดหลักเกณฑ์การคัดสรรเพิ่มเติมได้ตามความเหมาะสม

/1.4 แจ้งแนวทาง…
	1.4	แจ้งแนวทางการคัดสรรฯ และแผนการดำเนินงาน กำหนดการตรวจเยี่ยมให้ระดับอำเภอทราบ
	1.5	ดำเนินการคัดสรรฯ ตามแผนการดำเนินงานที่กำหนด และติดตามผลความก้าวหน้าของระดับอำเภอ
1.6	ประกาศผลการคัดสรรกิจกรรมพัฒนาชุมชนดีเด่นระดับจังหวัด ดังนี้
	1)	การประกาศรางวัลประเภทที่ 1 - 4 ให้จัดทำเป็นประกาศของจังหวัด และจัดทำใบประกาศเกียรติคุณ หรือโล่รางวัลมอบให้หมู่บ้านฯ และกิจกรรมพัฒนาชุมชนดีเด่น โดยจัดพิธีมอบรางวัลในการประชุมหัวหน้าส่วนราชการระดับจังหวัดหรือในกิจกรรมอื่น ๆ  ตามที่จังหวัดเห็นว่าเหมาะสม
	2)	การประกาศรางวัลสำหรับประเภทที่ 5 ให้ส่งข้อมูลครัวเรือนสัมมาชีพชุมชนตัวอย่างระดับจังหวัด ให้สำนักงานพัฒนาชุมชนจังหวัดที่เป็นที่ตั้งของคณะกรรมการพัฒนาสตรีภาค (กพสภ.) ภายในเดือนพฤษภาคม 2563 และมอบวัสดุ อุปกรณ์ เพื่อสนับสนุนการประกอบอาชีพแก่ครัวเรือนสัมมาชีพชุมชนตัวอย่าง จำนวน 5,000 บาท
	1.7	แจ้งอำเภอดำเนินการถอดบทเรียนหมู่บ้านเศรษฐกิจพอเพียงและกิจกรรมพัฒนาชุมชนดีเด่นระดับจังหวัด โดยให้จัดทำเฉพาะประเด็นสำคัญ โดดเด่น และมีภาพประกอบ ตามแบบฟอร์มที่กำหนดส่งให้จังหวัดและจังหวัดจัดส่งให้กรมฯ พร้อมสำเนาประกาศฯ ของจังหวัด และรายงานผลการคัดสรรฯ ตามแบบฟอร์มที่กำหนด ภายในวันที่ 30 มิถุนายน 2563 ในกิจกรรมทุกประเภท
			2.	สำนักงานพัฒนาชุมชนอำเภอ
	2.1	ประชาสัมพันธ์และชี้แจงแนวทางการคัดสรรกิจกรรมพัฒนาชุมชนดีเด่น โดยการจัดเวทีประชาคม
ในหมู่บ้านหรือเวทีการประชุมส่วนราชการต่าง ๆ 
2.2	พิจารณาคัดเลือกกิจกรรมพัฒนาชุมชนดีเด่น ที่มีคุณสมบัติตามแนวทางการคัดสรรฯ ที่จังหวัดแจ้ง จำนวน 5 ประเภท ๆ ละ 1 กิจกรรม และแจ้งรายชื่อส่งให้จังหวัดเพื่อจัดทำกำหนดการตรวจเยี่ยม
2.3	อำเภอประสานกลุ่มเป้าหมายเพื่อเตรียมความพร้อมในการคัดสรรฯ ตามกำหนดการที่จังหวัดแจ้ง และอำเภอทำหน้าที่เป็นพี่เลี้ยงในการส่งเสริม สนับสนุน และให้คำปรึกษาในการเข้ารับการคัดสรรฯ
2.4	แจ้งผลการคัดสรรฯ อำเภอแจ้งผลการคัดสรรฯ ของจังหวัดให้กับผู้นำชุมชนที่ชนะเลิศ และดำเนินการถอดบทเรียนหมู่บ้านและกิจกรรมพัฒนาชุมชนดีเด่นระดับจังหวัด พร้อมรวบรวมส่งให้จังหวัด
2.5	ประสานกลุ่มเป้าหมาย ประกอบด้วย หมู่บ้าน กลุ่ม องค์กรชุมชน และศูนย์ประสานงานองค์การชุมชนระดับตำบล (ศอช.ต.) ดีเด่นระดับจังหวัด จัดทำป้ายแสดงไว้ที่หมู่บ้าน/ที่ทำการกลุ่ม องค์กรชุมชน และเครือข่ายองค์กรชุมชน ตามความเหมาะสม เพื่อสร้างความภาคภูมิใจและประชาสัมพันธ์ขยายผลการสร้างความเข้มแข็ง
ให้ชุมชนต่อไป
สถานที่ดำเนินงาน	76 จังหวัด
ระยะเวลาดำเนินการ	ดำเนินการในไตรมาสที่ 3 (เมษายน - มิถุนายน 2563)
งบประมาณ		
	จำนวน  759,000 บาท  (เจ็ดแสนห้าหมื่นเก้าพันบาทถ้วน)  
งบประมาณสำหรับการประชุมเตรียมการระดับจังหวัด ดังนี้
	1.	จังหวัดที่มีอำเภอ  จำนวน 3 - 7 อำเภอ     	จำนวน  18  จังหวัด ๆ ละ    5,000  บาท
	2.	จังหวัดที่มีอำเภอ  จำนวน 8 - 12 อำเภอ	จำนวน  33  จังหวัด ๆ ละ  10,000  บาท
	3.	จังหวัดที่มีอำเภอ  จำนวน 13 - 17 อำเภอ	จำนวน  12  จังหวัด ๆ ละ  12,000  บาท  
	4.	จังหวัดที่มีอำเภอ  จำนวน 18 - 32 อำเภอ	จำนวน  13  จังหวัด ๆ ละ  15,000  บาท


/ผลที่คาดว่า...

ผลที่คาดว่าจะได้รับ  
1.	หมู่บ้านเศรษฐกิจพอเพียง “อยู่เย็น เป็นสุข” ดีเด่นระดับจังหวัด  	จำนวน   76  หมู่บ้าน
2.	ผู้นำอาสาพัฒนาชุมชน (ผู้นำ อช.) ดีเด่นระดับจังหวัด (ชายและหญิง)	จำนวน 152  คน
3.	องค์กรชุมชนแกนหลักสำคัญ ในการพัฒนาหมู่บ้าน ดีเด่นระดับจังหวัด 	จำนวน   76  กลุ่ม/องค์กร
4.	ศูนย์ประสานงานองค์การชุมชนระดับตำบล (ศอช.ต.) ดีเด่นระดับจังหวัด 	จำนวน  76  แห่ง
5.	ครัวเรือนสัมมาชีพชุมชนตัวอย่างระดับภาค ๆ ละ 3 ครัวเรือน 	รวม      12  ครัวเรือน         
ตัวชี้วัดกิจกรรม  
จำนวนหมู่บ้านเศรษฐกิจพอเพียง “อยู่เย็น เป็นสุข” ดีเด่นระดับจังหวัด  ผู้นำอาสาพัฒนาชุมชน (ผู้นำ อช.) กลุ่ม/องค์กรชุมชนแกนหลักสำคัญในการพัฒนาหมู่บ้าน และศูนย์ประสานงานองค์การชุมชนระดับตำบล (ศอช.ต.) ครัวเรือนสัมมาชีพชุมชนตัวอย่างระดับภาคที่มีผลการดำเนินงานกิจกรรมส่งเสริมการสร้างสัมมาชีพชุมชนดีเด่น โดดเด่นและเป็นที่ประจักษ์แก่สาธารณชนดีเด่นระดับจังหวัด จำนวน 392 รางวัล

หน่วยงานที่รับผิดชอบ  สำนักเสริมสร้างความเข้มแข็งชุมชน
เจ้าหน้าที่ผู้รับผิดชอบ   
1. 	นางสาวศนิชา เหล่าชัย         	ผอ.กลุ่มงานส่งเสริมการเรียนรู้ชุมชน 	
	โทร 0 2141 6109/08 9921 5323
2.	นางสาวชุติมณฑน์ อุตสาหะ	นักวิชาการพัฒนาชุมชนชำนาญการ  
	โทร 0 2141 2677/08 6304 9389
3.	นางสาวพวงเพชร ทิพย์ทอง	นักวิชาการพัฒนาชุมชนชำนาญการ  
[bookmark: _GoBack]	โทร 0 2141 6161/08 4759 0899  (ข้อมูลครัวเรือนสัมมาชีพชุมชนตัวอย่าง)
